CELEX: 62005CA0372
Language: et
Date: 2009-12-15 00:00:00
Title: Kohtuasi C-372/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Saksamaa Liitvabariik (Liikmesriigi kohustuste rikkumine — Sõjalise varustuse maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/3
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Saksamaa Liitvabariik
   (Kohtuasi C-372/05) (1)
   
   (Liikmesriigi kohustuste rikkumine - Sõjalise varustuse maksuvaba import)
   2010/C 51/04
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: C. Cattabriga, G. Wilms, D. Triantafyllou ja H. Støvlbæk)
   
      Kostja: Saksamaa Liitvabariik (esindajad: M. Lumma, Rechtsanwalt C. von Donat)
   
      Kostja toetuseks menetlusse astujad: Taani Kuningriik (esindaja: J. Bering Liisberg), Kreeka Vabariik (esindajad: E. M. Mamouna, A. Samoni-Rantou ja K. Boskovits), Soome Vabariik (esindajad: E. Bygglin ja A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom ühenduste omavahendite süsteemi kohta (EÜT L 155, lk 1), artiklite 2, 9, 10 ja 11 rikkumine, ning pärast 31. maid 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1), artiklite 2, 9, 10 ja 11 rikkumine — Sõjavarustuse tollimaksuvaba import
   
      Resolutsioon
   
   
               1.
            
            
               Kuna Saksamaa Liitvabariik keeldus välja arvutamast, tuvastamast ja Euroopa Komisjonile kättesaadavaks tegemast omavahendeid, mis seondusid sõjalise varustuse impordiga ajavahemikul 1. jaanuarist 1998 kuni 31. detsembrini 2002, ning keeldus maksmast viivitusintressi kõnesolevate omavahendite Euroopa Komisjonile kättesaadavaks tegemata jätmise eest, siis on nimetatud liikmesriik rikkunud kohustusi, mis tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ, Euratom (muudetud nõukogu 8. juuli 1996. aasta määrusega (EÜ, Euratom) nr 1355/96) artiklitest 2 ja 9–11 ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduse omavahendite süsteemi käsitlev otsus 94/728/EÜ, Euratom, artiklitest 2 ja 9–11.
            
         
               2.
            
            
               Mõista kohtukulud välja Saksamaa Liitvabariigilt.
            
         
               3.
            
            
               Jätta Taani Kuningriigi, Kreeka Vabariigi ja Soome Vabariigi kohtukulud nende endi kanda.
            
         
      (1)  ELT C 296, 26.11.2005.